Danijel Pranjić

Danijel Pranjić (; lahir 2 Disember 1981) merupakan pemain bola sepak Croatia yang kini bermain untuk kelab Panathinaikos. Beliau merupakan pemain bola sepak yang sering menggunakan kaki kiri. Beliau bermain di posisi pemain tengah dan pertahanan.

 Kerjaya kelab 
Pranjić memulakan kerjayanya di Papuk. Beliau bermain untuk NAŠK, Papuk dan Osije sebelum ke kelab terbesar negaranya, Dinamo Zagreb pada 2004. Ketika di Dinamo Zagreb, beliau bermain di kempen Piala UEFA 2004–05, beliau membuat enam penampilan dan menjaringkan satu gol pada kejohanan itu.

Pada 2005, beliau berpindah ke kelab Belanda, SC Heerenveen. Beliau memulakan kempen 2008-09 dengan baik, beliau menjaringkan empat gol dalam tiga perlawanan liga pertamanya. Pranjić menjaringkan hatriknya dalam saingan Piala KNVB pada 12 November 2008 menentang Haaglandia, 8-0. Pada 31 Januari 2009, beliau menjaringkan gol tunggal Heerenveen untuk menang ke atas Ajax Amsterdam.

Beliau memenangi Piala KNVB bersama Heerenveen pada penghujung musim 2008 dan pada perlawanan akhir itu adalah perlawanan terakhir beliau di Heerenveen. Pada Jun 2009, Bayern Munich mengumumkan Pranjić akan sertai mereka. Beliau membuat impak besar ketika musim pertamanya di Bayern, beliau memulakan kerjayanya di Bayern dengan bermain 14 perlawanan dan menjadi pilihan pertama bek kiri selepas Holger Badstuber.

Pada 13 Julai 2012, selepas kontraknya bersama Bayern tamat, Pranjić telah ke kelab Primeira Liga, Sporting Clube de Portugal. Beliau bermain sembilan perlawanan untuk Os Leões sebelum ke kelab La Liga, Celta de Vigo pada Januari 2013 secara pinjaman sehingga penghujung musim.

Pada 2 September 2013, Pranjić telah menandatangani kontrak baru tiga tahun bersama Panathinaikos. Beliau membuat debut untuk Panathinaikos ketika seri 1–1 menentang Platanias F.C.

 Kerjaya antarabangsa 
Pada 16 November 2004, Pranjić membuat debut untuk Croatia dalam perlawanan persahabatan menentang Republik Ireland. Pada tahun 2007, beliau bermain sebanyak tiga perlawanan kelayakan UEFA Euro 2008 untuk Croatia.

Ketika UEFA Euro 2008, Pranjić membuat hantaran kepada Darijo Srna untuk menjaringkan gol pembukaan Croatia dan keputusannya Croatia menang 2-1 ke atas Jerman dan pada perlawanan seterusnya, beliau membuat hantaran kepada Ivan Klasnić, menang 1–0 ke atas Poland.

Pada 28 September 2012, Pranjić bersara daripada bola sepak antarabangsa selepas pengurusnya memanggil pemain kelahiran Brazil, Sammir.

Pada 10 November 2013, Niko Kovač memanggil semula Pranjić untuk sertai pasukan kebangsaan selepas Ivan Strinić mengalami kecederaan. Pranjić tersenarai dalam 23 pemain Croatia yang beraksi di Piala Dunia FIFA 2014 di Brazil.

 Statistik kerjaya 

 Penampilan kelab Liga Piala Benua Jumlah Musim  Kelab  Liga Kmncln  Gol Kmncln  Gol Kmncln  Gol Kmncln  Gol Croatia Liga Piala Croatia Eropah Total2002–03OsijekPrva HNL3013012003–042322322004–05Dinamo ZagrebPrva HNL29261353 Belanda Liga Piala KNVB Eropah Jumlah2005–06HeerenveenEredivisie32520804252006–0734210614132007–0833920203792008–09241623413020 Jerman Liga DFB-Pokal Eropah Jumlah2009–10Bayern MunichBundesliga20120702912010–1128040703902011–12701050130 Portugal Liga Taça de Portugal Eropah Jumlah2012–13Sporting CPPrimeira Liga9 0 2 0 6 1 17 1 Sepanyol Liga Copa del Rey Eropah Jumlah2012–13Celta de VigoLa Liga1000000100 Greece Liga Piala Greece Eropah Jumlah2013–14PanathinaikosLiga Super Greece2857000355 Jumlah  Croatia82561886  Belanda123327320215037  Jerman55170190811  Portugal 90 2  0 6 117 1  Sepanyol1000000100  Greece2857000355 Jumlah kerjaya3074323351438150

 Penghargaan 
 Kelab 
Heerenveen
 Piala KNVB: 2008–09

Bayern Munich
 Bundesliga: 2009–10
 DFB-Pokal: 2009–10
 DFL-Supercup: 2010

Panathinaikos
 Piala Greece: 2014

 Rujukan 

Kategori:Kelahiran 1981
Kategori:Orang hidup
Kategori:Pemain bola sepak Croatia
Kategori:Pemain GNK Dinamo Zagreb
Kategori:Pemain SC Heerenveen
Kategori:Pemain FC Bayern Munich
Kategori:Pemain FC Bayern Munich II
Kategori:Pemain Sporting Clube de Portugal
Kategori:Pemain Celta de Vigo
Kategori:Pemain Panathinaikos F.C.
Kategori:Pemain Prva HNL
Kategori:Pemain Eredivisie
Kategori:Pemain Bundesliga
Kategori:Pemain La Liga
Kategori:Pemain Primeira Liga
Kategori:Pemain Liga Super Greece
Kategori:Pemain UEFA Euro 2008
Kategori:Pemain UEFA Euro 2012
Kategori:Pemain Piala Dunia FIFA 2014